Monivuotisella ohjelmalla yritysten ja yrittäjyyden, erityisesti pienten ja keskisuurten yritysten (pk-yritykset) hyväksi (2001-2005) perustettujen ETF-käynnistysjärjestelmän, pk-yritysten takausjärjestelmän ja siemenpääomatoimen täytäntöönpanoa koskeva tiedonanto (ETA:n kannalta merkityksellinen teksti)



Virallinen lehti nro C 054 , 01/03/2002 s. 0007 - 0008



Monivuotisella ohjelmalla yritysten ja yrittäjyyden, erityisesti pienten ja keskisuurten yritysten (pk-yritykset) hyväksi (2001-2005) perustettujen ETF-käynnistysjärjestelmän, pk-yritysten takausjärjestelmän ja siemenpääomatoimen täytäntöönpanoa koskeva tiedonanto (2002/C 54/04) (ETA:n kannalta merkityksellinen teksti) Tämä tiedonanto on osoitettu pk-yritysten rahoituksen välittäjille (kuten pankeille, takausjärjestelmistä vastaaville laitoksille, siemen- ja riskipääomarahastoille sekä yrityshautomoille). Tiedonannossa esitellään kolme rahoitusinstrumenttia, joiden tavoitteena on parantaa pk-yritysten rahoitusympäristöä laajentamalla ja luomalla uusia pk-yrityksille tarkoitettuja rahoitusinstrumentteja. Ohjelmaan voivat osallistua Euroopan unionin jäsenvaltiot, Norja, Islanti ja Liechtenstein. Kaudeksi 2001-2005 varatut alustavat määrärahat ovat 323 miljoonaa euroa. Monivuotisesta ohjelmasta yritysten ja yrittäjyyden, erityisesti pienten ja keskisuurten yritysten hyväksi (2001-2005) tehdyn neuvoston päätöksen 2000/819/EY(1) mukaisesti Euroopan investointirahasto (EIR) vastaa komission puolesta tämän ohjelman rahoitusinstrumenttien toiminnasta. Euroopan komissio allekirjoitti 18. joulukuuta 2001 seuraavien kolmen rahoitusmuodon täytäntöönpanoa koskevat varojen hoito- ja hallinnointisopimukset: 1. ETF-KÄYNNISTYSJÄRJESTELMÄ ETF-käynnistysjärjestelmällä tuetaan pk-yritysten perustamista ja rahoittamista niiden toiminnan alkuvaiheessa sijoittamalla, tasavertaisena yksityisten pääomasijoittajien kanssa, erikoistuneisiin riskipääomarahastoihin, erityisesti siemen- ja pienrahastoihin, alueellisesti toimiviin tai tietyille aloille tai tiettyyn teknologiaan keskittyviin rahastoihin tai tutkimuksen ja kehityksen tuloksien hyödyntämistä rahoittaviin riskipääomarahastoihin, esimerkiksi tutkimuskeskusten ja tiedepuistojen yhteydessä toimiviin rahastoihin, jotka puolestaan myöntävät riskipääomaa pk-yrityksille. ETF-käynnistysjärjestelmä hankkii myös pääomaosuuksia yrityshautomoissa, tasavertaisena yksityisten pääomasijoittajien kanssa. Yrityshautomoita käsitellään tässä suhteessa samalla lailla kuin riskipääomarahastoja. 2. PK-YRITYSTEN TAKAUSJÄRJESTELMÄ Pk-yritysten takausjärjestelmästä myönnetään vastatakauksia tai tarvittaessa yhteistakauksia jäsenvaltioissa, Norjassa, Islannissa sekä Liechtensteinissä toimiville takausjärjestelmille ja suoria takauksia soveltuville rahoituksen välittäjille. Jotta pk-yrityksille voitaisiin tarjota mahdollisimman monipuolisia takaustuotteita, rahoitusmuotoon sisältyy neljä osajärjestelmää: - lainatakaukset sellaisten enintään 100 työntekijän yritysten tukemiseksi, joissa on kasvupotentiaalia. Tästä osajärjestelmästä EIR myöntää suoria tai epäsuoria takauksia lainasalkkujen vakuudeksi, - takaukset hyvin pienten yritysten, joissa on enintään kymmenen työntekijää, mikrolainoista muodostuville salkuille. Tavoitteena on rohkaista rahoituslaitoksia tarjoamaan aktiivisemmin rahamääräisesti pienempiä lainoja, joiden käsittelykustannukset ovat suhteessa korkeammat. Rahoituksen välittäjille voidaan myöntää lisätukea toiminnalle ominaisten korkeampien hallintokulujen osittaiseksi korvaamiseksi, - tukikelpoisten takausjärjestelmien vasta- tai yhteistakaukset, jotka on tarkoitettu alle 250 työntekijän pk-yrityksiin tehtyjen pääomasijoitusten vakuudeksi. EIR ei myönnä suoria takauksia riskipääomarahastoille, - tietotekniikka- ja viestintätakaukset, jotka on tarkoitettu sellaisten lainasalkkujen vakuudeksi, joilla rahoitetaan tietotekniikan laitteita, ohjelmistoja ja Internetin sekä sähköisen kaupankäynnin edistämiseen tarkoitettuja koulutustoimia. Etusijalle asetetaan enintään 50 työntekijän pienyritykset. 3. SIEMENPÄÄOMATOIMI Siemenpääomatoimen tavoitteena on edistää pääoman tarjontaa sellaisten innovatiivisten uusien, myös perinteisillä talouden aloilla toimivien, liikeyritysten perustamiseksi, joissa on kasvu- ja työllistämispotentiaalia, tukemalla siemenrahastoja, yrityshautomoita tai vastaavia organisaatioita (kuten monialarahastoja, joiden sijoitusohjelmaan kuuluu siemenpääoma) ensimmäisistä toimintavuosista alkaen. Edunsaajiksi kelpuutetaan vain sellaiset rahastot, yrityshautomot tai niitä vastaavat organisaatiot, joissa EIR on osakkaana. Tuki on tarkoitettu uusien sijoitusten hoitajien pitkäaikaiseksi palkkaamiseksi, jotta vahvistettaisiin riskirahoitusalan valmiutta huolehtia siemenpääomainvestoinneista. Tuki myönnetään avustuksina, joilla korvataan osa työvoimainvestointeihin liittyvistä hallintokustannuksista. 4. KOLMEA RAHOITUSMUOTOA KOSKEVAT TARKEMMAT TIEDOT Tarkempia tietoja kolmesta edellä mainitusta rahoitusmuodosta saa osoitteesta: Euroopan investointirahasto 43, avenue J. F. Kennedy L - 2968 Luxemburg Sähköposti: info@eif.org tai EIR:n www-sivulta: www.eif.org Niiden rahoituksen välittäjien yhteystiedot, joiden kanssa EIR on allekirjoittanut sopimuksen, julkaistaan EIR:n www-sivulla, jotta pk-yritykset voisivat ottaa suoraan yhteyttä välittäjiin. EIR tutkii, käytettävissä olevien budjettimäärärahojen asettamissa rajoissa, yhteistyöehdotukset sitä mukaa kuin rahoituksen välittäjät toimittavat niitä. EIR pyrkii saavuttamaan oikean maantieteellisen tasapainon eri maiden välillä. (1) EYVL L 333, 29.12.2000.